
	
	Közös árvíz- és kockázatmegelőzés Börvely-Tyukod határmenti régióban



[bookmark: _GoBack]Börvely Község Önkormányzata, mint Vezető Partner - Tyukod Nagyközség Önkormányzatával, mint Projekt Partnerrel partnerségben valósította meg a Közös árvíz- és kockázatmegelőzés Börvely-Tyukod határmenti régióban című pályázatot (RESCUE – HURO/1001/319/2.4.2).

A két önkormányzat a projekt megvalósítására összesen 199.944 EUR finanszírozást nyert el a Románia-Magyarország Határon Átnyúló Együttműködési Program 2007-2013 keretében. Az elnyert támogatáshoz a két önkormányzat 7.118,88 EUR önrésszel járul hozzá a project költségvetéséhez. 

A pályázat megvalósítási időszaka 12 hónap, 2013 februárral bezárólag, mely idő alatt a két partner intézmény közösen készül fel a katasztrófahelyzetek megelőzésére és kezelésére. A project az alábbi feladatokat foglalja magába: szakemberek képzése (35 önkéntes felkészítése), közös együttműködési akcióterv kidolgozása, tájékoztató anyagok elkészítése és eszközbeszerzés (erőgép, nagyteljesítményű szivattyú és terepjáróautó) révén. 

A project nyitórendezvényére november 22-én Tyukodon került sor. A rendezvény keretében vízügyi és katasztrófavédelmi szakértők tájékoztatták a jelenlévőket a térségben lévő lehetséges vészhelyzetekről.

A project  zárórendezvényére 2013. április 24-én Börvelyben került sor. A zárórendezvény keretében a két település polgármesterei – Czibere József (Tyukod), Kiss Zoltán (Börvely) tájékoztatták a jelenlévőket a project megvalósítása során szerzett tapasztalatokrók. A tájékoztatók után Kovács Gyula, az Aqua-K Bt. képviseletében - a vészhelyzetek megelőzése és kezelése - tárgykörben tartott előadást a projektcél fontosságáról. 

Elsőként Kiss Zoltán beszélt a projektről, annak sikeres megvalósításáról. Nagy örömmel emelte ki, hogy nem csak anyagilag nyertek a pályázattal, hanem szakmailag és emberileg is, sok barátság alakulhatott ki a közös munka során, amit továbbra is ápolni fognak. 

Ezután Czibere József is szeretettel köszöntött mindenkit, határon innen és határon túlról, akik részt vettek a közös projekt megvalósításában. Emlékeztetett arra, hogy régen még a határon is nehezen lehetett átjutni, most pedig közös programokon vehettek részt a két település képviselői. Továbbá elmondta, hogy ez a projekt számukra is hatalmas esély, kitöréspont, amivel, muszáj élni. 

Mindkét fél kitért a szűkös saját források állította korlátokra, és egyet értettek abban, hogy az ilyen lehetőségek kihasználása lehet az egyetlen út az ilyen hátrányos helyzetű települések gazdasági életének fellendítésére.

A beszédek után részletes információkat hallhattunk Bernáth Krisztina Vezető Partner projektmenedzserétől a lezárult projektről, az erről készült összefoglalónk alább olvasható. 
Jelen projekt a Magyarország – Románia Határon Átnyúló Együttműködési Program 2007-2013 (www.huro-cbc.eu) keretében valósul meg az Európai Unió támogatásával, az Európai Regionális Fejlesztési Alap, valamint Magyarország és Románia társfinanszírozásával. A program célja közelebb hozni egymáshoz a határmenti térségben élő embereket, közösségeket és gazdasági szereplőket az együttműködésbe bevont térség közös fejlesztésének elősegítése érdekében, a határmenti térség alapvető erősségeire építve.
A pályázat eredménye a határon átívelő kapcsolatok megerősítése a két település között, a Közös árvíz- és kockázatmegelőzés Börvely-Tyukod települések fejlesztésén keresztül a határon átívelő együttműködés kapcsán. A zárórendezvény után lakossági fórum megtartására került sor.
További információ a projekt kapcsán az alábbi elérhetőségeken kérhető: 
Börvely Község Önkormányzata: Andrea Pop, telefon: +40 261 872001; e-mail: andrea.suta@gmail.com.
Tyukod Község Önkormányzata: Bíró Zsolt Csaba, telefon: 70/3370239; e-mail: zsolt.csaba.biro@gmail.com


Kétország, egycél, közössiker! 
	www.huro-cbc.eu , www.hungary-romania-cbc.eu

